McDonnell Douglas F-15 Eagle

**McDonnell Douglas F-15 Eagle** je americké dvojmotorové stíhacie lietadlo do každého počasia, ktoré vyvinula spoločnosť McDonnell Douglas (dnes súčasť Boeingu). Primárne ho zostrojili na vybojovanie vzdušnej nadvlády, no v prípade potreby môže ničiť aj pozemné ciele. Prvé stroje F-15 boli zaradené do amerického letectva v roku 1976 a v prvej dekáde 21. storočia ich mali nahradiť stíhačky 5. generácie F-22 Raptor. Vzhľadom na to, že lietadlá Raptor sa nevyrobili v požadovanom množstve, stíhačky F-15 definitívne nahradia až stroje F-35.  

## Vznik a vývoj
thumb|right|Prvý prototyp F-15A

Potom, čo americké letectvo utrpelo vo vietnamskej vojne veľké straty bojových lietadiel pri súbojoch s vietnamskými stíhačkami, dospelo k záveru, že budú potrebovať modernejšie a obratnejšie lietadlo na vybojovanie nadvlády vo vzduchu. V októbri 1965 boli dokončené oficiálne požiadavky na novú stíhačku, ktoré boli ešte v tom istom roku zaslané 13 leteckým spoločnostiam. Z ôsmych spoločností, ktoré predložili svoje návrhy, boli vybrané do ďalšieho kola štyri firmy:

* General Dynamics, 
* Fairchild Republic, 
* North American Rockwell, 
* McDonnell Douglas.

Konštrukcie, s ktorými prišli tieto firmy, mali niekoľko spoločných znakov: meniteľná geometria krídel, pomer ťahu k hmotnosti 0.75, maximálna rýchlosť Mach 2.7 a hmotnosť presahovala  .

K vývoju nového lietadla bol prizvaný aj pilot John Boyd, veterán z kórejskej a vietnamskej vojny, ktorý vypracoval „teóriu energie a manévrovateľnosti“. Tento koncept poukazoval na to, že kľúčovýmmi aspektami novej stíhačky musia byť vyšší výkon a väčšia obratnosť stroja. Boydov tím, nazývaný tiež „fighter mafia“, predložil začiatkom roka 1967 návrh lietadla, ktorý považovali za ideálny na vybojovanie nadvlády vo vzduchu. Dizajn novej stíhačky mal mať pomer ťahu k hmotnosti takmer 1:1, rýchlosť bola zredukovaná na Mach 2.3, hmotnosť bola  a plošné zaťaženie krídla /m².
Dňa 23. decembra 1969 sa McDonnell Douglas stal víťazom s návrhom, pripomínajúcim F-14 s pevným krídlom. 

Prvý let jednomiestnej verzie F-15A sa konal 27. júla 1972 a o rok na to vzlietla prvýkrát aj dvojmiestna verzia F-15B.

Z radov tímu „fighter mafia“ sa však ozývala kritika, že F-15 je príliš veľká, aby mohla byť nasadená do súbojov na krátku vzdialenosť, a že je príliš drahá na to, aby mohla byť obstaraná vo veľkých množstvách. To viedlo nakoniec k vzniku programu Lightweight Fighter (LWF), ktorý vyústil do vývoja F-16 pre americké letectvo a F/A-18, určeného pre americké námorníctvo. 

V roku 1978 sa začala sériová výroba jednomiestnej verzie F-15C a dvojmiestnej F-15D. Ešte v tom istom roku absolvovali prvé sériovo vyrobené kusy oboch verzií svoj prvý let.  

## Konštrukcia
### Drak
F-15 je hornoplošník s dvojitými zvislými chvostovými plochami. Drak lietadla bol spočiatku celokovový, až v osemdesiatych rokoch doň začali pridávať titánové komponenty. Krídla sú deltovitého tvaru so šípovitosťou 45o a na odtokovej hrane majú umiestnené krídelká a jednoduché klapky.

### Kabína
thumb|Kokpit verzie F-15A

Kabína je vybavená priehľadovým displejom (HUD), ktorý sa nachádza priamo v zornom poli pilota a zobrazuje mu najdôležitejšie informácie. Viditeľnosť na displeji je dobrá za akýchkoľvek svetelných podmienok, čo umožňuje pilotovi sledovať a zničiť nepriateľské lietadlo, bez toho aby sa musel pozrieť nadol na ostatné prístroje.  

Najdôležitejšie ovládacie prvky sú umiestnené na plynovej a riadiacej páke, presne podľa konceptu HOTAS (Hands-On-Throttle-And-Stick). Pilot tak môže prepínať medzi zbraňovými systémami a priebežne voliť najvhodnejší režim radaru bez toho, aby musel dať ruky preč z páky ovládania motora alebo riadiacej páky.

### Avionika
Lietadlá Eagle sú vybavené pulznými Dopplerovskými radarmi Raytheon AN/APG-63 či Raytheon AN/APG-70. Na prvé lietadlá F-15C/D bol inštalovaný radar APG-63, ktorý má dosah 160 km, dokáže naraz sledovať 14 cieľov a na 6 z nich súčasne útočiť. Neskôr vyrobené verzie F-15C/D dostali modernejší APG-70. V roku 2016 podpísalo americké letectvo so spoločnosťou Boeing zmluvu, na základe ktorej získa 42 lietadiel F-15C/D nový palubný radar s aktívnym elektronickým skenovaním APG-63(V)3. Táto modernizácia by mala byť ukončená do začiatku roka 2019.

Lietadlo je ďalej vybavené inerciálnym navigačným systémom, komunikačnými systémami v pásme UHF, taktickým navigačnýmm systémom (TACAN), pristávacím systémom ILS (Instrumental Landing System). Súprava ECM zahŕňa radarový výstražný systém, systém automatického odpaľovania klamných cieľov, elektronické rušiče, a systém pre identifikáciu priateľ-nepriateľ IFF (Identification Friend or Foe).

### Motor
thumb|F-15C s podvesenými riadenými strelami
Vďaka výkonným motorom sa F-15 Eagle stal prvým lietadlom USAF, ktorého pomer ťahu k hmotnosti bol väčší ako 1. Motory F100-100 a F100-220 v kombinácii s malým plošným zaťažením poskytujú stíhačke slušnú akceleráciu a dobré manévrovacie schopnosti. Od motorov sa vyžadovali vysoké výkony, a preto museli byť pri ich konštrukcii použité nové materiály. Použitie nových technológií, ale aj využívanie plného potenciálu nových motorov pilotmi spôsobovalo spočiatku ich preťaženie a nadmerné opotrebovanie. Častokrát sa stávalo, že preťažený motor v lepšom prípade zhasol a v horšom explodoval. Týmto výpadkom konštruktéri zamedzili inštaláciou senzorov, snímajúcich tok vzduchu v motore, teplotu, či tlak v spaľovacej komore. V súčasnosti sú F100-PW-100 považované za vôbec jedny z najspoľahlivejších prúdových motorov.

### Výzbroj

F-15 môže byť vybavená kombináciou protiletadlových rakiet - strelami krátkeho doletu AIM-9L/M Sidewinder alebo strelami stredného doletu AIM-7F/M Sparrow a novšími AIM-120 AMRAAM. Pri útokoch na pozemné ciele môže okrem tzv. "hlúpych bômb" použiť laserom navádzané GBU-10 alebo bomby s GPS navádzaním GBU-31.

## Operačné nasadenie
[thumb|F-15C odpaľuje riadenú strelu [AIM-7 Sparrow]]
### Izraelské útoky na palestínske frakcie v Libanone
V rokoch 1979–81 zostrelili izraelské F-15A trinásť sýrskych MiG-21 a dva MiG-25. Sýria tvrdí, že prišla o 13 lietadiel a zostrelila 5 stíhačiek F-15. 

### Operácia Opera
Dňa 7. júna 1981 izraelské F-15A/B doprevádzali stíhačky F-16, ktoré bombardovali irackú jadrovú elektráreň Osirak 
v Bagdade.

### Libanonská vojna
V roku 1982 počas operácie Mier pre Galileu izraelské lietadlá F-15 zostrelili 23 Mig-21, 17 Mig-23 a 1 vrtuľník Aérospatiale SA.342L Gazelle.
Sýrske záznamy uvádzajú osem zostrelených F-15.

### Operácia Drevená noha
[thumb|right|F-15 Eagle v službách [Kráľovské saudské vzdušné sily|Kráľovských saudskoarabských vzdušných síl sa pripravuje na tankovanie paliva počas letu]]
Prvé bombardovanie lietadlami F-15 sa uskutočnilo 1. októbra 1985 v Tunisku. Na veliteľstvo Organizácie za oslobodenie Palestíny zhodilo šesť izraelských F-15D navádzané bomby GBU-15 a dve F-15C ukončili misiu použitím 
nenavádzaných bômb Mk-82.

### Narušenie teritoriálnych vôd Saudskej Arábie

Saudskoarabské F-15C zostrelili 5. júna 1984 dve iránske stíhačky F-4 Phantom II potom, čo narušili ich 
teritoriálne vody. 

### Vojna v Perzskom zálive
V roku 1991 počas operácie Púštna búrka zaznamenali americké F-15C 34 zostrelov(5x MiG-29, 2x MiG-25, 8x MiG-23, 
2x MiG-21, 2x Su-25, 4x Su-22, 1x Su-7, 6x Mirage F1, 1x Il-76, 1x Pilatus PC-9, 2x vrtulníky Mi-8). 

Saudskoarabské F-15 zostrelili dve iracké Dassault Mirage F1. 

### Vojna v Kosove
V roku 1999 americké F-15C zostrelili 4 juhoslovanské MiGy-29 použitím rakiet AIM-120 AMRAAM.

## Varianty
thumb|Americká F-15C na leteckých dňoch SIAF 2015
thumb|Japonské F-15DJ a F-15J

**F-15A**
: Jednomiestna stíhačka na vybojovanie nadvlády vo vzduchu, v roku 1972 – 1979 sa vyrobilo 384 kusov.
**F-15B**
: Dvojmiestna cvičná verzia, v roku 1972 – 1979 sa vyrobilo 61 kusov.
**F-15C**
: Vylepšená jednomiestna stíhačka na vybojovanie nadvlády vo vzduchu, v roku 1979 – 1985 sa vyrobilo 483 kusov.
**F-15D**
: Dvojmiestna cvičná verzia, v roku 1979 – 1985 sa vyrobilo 92 kusov.
**F-15J**
: Jednomiestna stíhačka na vybojovanie nadvlády vo vzduchu, vyrobená pre Japonsko. V roku 1981 – 1997 sa vyrobilo 141 kusov.
**F-15DJ**
: Dvojmiestna cvičná verzia pre Japonsko, v roku 1981 – 1997 sa vyrobilo 37 kusov.
**F-15X/EX**
: Najmodernejšia verzia (v jednomiestnom a dvojmiestnom prevedení), ktorú si chce objednať americké letectvo v počte 8 kusov. Pôjde o derivát existujúceho F-15QA, ktorý si objednali vzdušné sily Kataru. F-15X/EX budú vybavené sklený kokpitom, nízkoprofilovým head-up displejom, prilbou s priehľadovým displejom JHMCS II, AESA radiolokátorom APG-82, moderným misijným počítačom, pokročilým systémom elektronického boja, novými rádiovými a satelitnými komunikačnými systémami, ako aj podvesným kontajnerom s infračerveným senzorom (IRST) Legion. Požadovaných osem F-15EX bude stáť 1,1 mld. amerických dolárov a ich dodávky by mali začať vo fiškálnom roku 2022.

## Používatelia
[thumb|right|F-15I Ra'am [Izraelské vzdušné sily|izraelských vzdušných síl]]

 **[[Izrael]]**
:Izraelské vzdušné sily k roku 2015 disponovali 42 strojmi F-15A/C, 16 strojmi F-15B/D a 25 strojmi F-15I.
 **[[Japonsko]]**
:Japonské vzdušné sily sebaobrany k roku 2015 disponovali 154 lietadlami F-15J.
 **[[Saudská Arábia]]**
:Kráľovské saudské vzdušné sily k roku 2015 disponovalo 70 lietadlami F-15C.
 **[[Spojené štáty]]**
:United States Air Force v roku 2023 disponovali 149 strojmi F-15C/D.
:🇫🇷 Francúzsko V roku 1976 ponukol McDonnel Douglas francuzskemu letectvu vtedy uplne novy stroj F-15, ktory mal vo francuzskom letectve plnit stihacie i bombardovacie ulohy. Pri tejto prilezitosti dostala jedna F-15B francuzsky marking.

## Špecifikácie (F-15C)
right|400px
[thumb|right|Kanón [M61 Vulcan na F-15]]

### Technické údaje
* **Posádka**: 1 pilot 
* **Dĺžka**: 
* **Rozpätie**: 
* **Výška**: 
* **Nosná plocha **: 
* **Hmotnosť (prázdny)**: 
* **Vzletová hmotnosť**: 
* **Maximálna vzletová hmotnosť**: 
* **Pohonná jednotka**: 2 × dvojprúdový motor Pratt & Whitney F100-PW-2 s prídavným spaľovaním
** **Suchý ťah**: 2 × 64,9&nbsp;kN
** **Ťah s [[forsáž]]ou**: 2 × 105,7 kN (F100-220)

### Výkony
* **Maximálna rýchlosť**: /h na úrovni mora /h vo vysokej letovej hladine(Mach 2,5)
* **Bojový dolet**:  
* **Preletový dolet**:  s 3 prídavnými palivovými nádržami
* **Dostup**:  
* **Stúpavost**: /s
* **Plošné zaťaženie**: /m²
* **Ťah/Hmotnosť**: 1,07 (F100-220)
* **Preťaženie**: 9 g

### Výzbroj
* 1 kanón M61A1 Vulcan kalibru  so zásobou 940 nábojov
* 11 externých závesníkov s nosnosťou do 
** **Strely vzduch-vzduch:**
*** 4× AIM-7 Sparrow
*** 4× AIM-9 Sidewinder
*** 8× AIM-120 AMRAAM
** **Bomby:**
*** Mark 82
*** Mark 84
*** GBU-10
*** GBU-31

## Referencie

## Pozri aj
* Suchoj Su-27
* Suchoj Su-30

## Iné projekty

Kategória:Stíhacie lietadlá USA
Kategória:Lietadlá McDonnell Douglas